Dano uit waakeenheid ná nekbesering op rugbyveld | Netwerk24
2 vas nadat hulle glo OTM in winkel wou beroof
Twee vermeende rowers het hul rieme styfgeloop toe hulle Maandagoggend ’n OTM in ’n winkel in Gelvandale probeer beroof het ná ’n soortgelyke voorval waarin geld in Algoapark gesteel is.
Man dood ná erge aanranding in Swellendam
Die polisie in Swellendam ondersoek ’n moordsaak nadat die lyk van ’n 46-jarige man Sondagmiddag omstreeks 15:00 in dié dorp gevind is.
Haaie betrek Lambie as skopbreier en mentor
Die voormalige Springbok-losskakel en -heelagter Pat Lambie is Maandag amptelik as die Haaie se “taktiese en tegniese” skopkonsultant onthul.
Só voel dit as die Bok-trok jou tref
’n Eerliker antwoord as Lomano Lemeki s’n oor hoe dit voel om voor die Springbokke se tientontrok op die rugbyveld te staan, sal jy nêrens kry nie.
Ou Gupta-vliegtuig hopelik gou verkoop
Daar is belangstelling om die Bombardier Global 6000-vliegtuig (’n 2015-model) te koop wat voorheen aan die Guptas behoort het.
MTBR 2019: Waaroor gaan Tito praat?
Tito Mboweni sal die mediumtermynbegrotingsraamwerk (MTBR) gebruik om meer oor sy ekonomiese stimulusplan uit te wei, voorspel Mike Teuchert.
Niebetaling was goed in apartheid, nie nou nie – Cyril
Die kultuur van niebetaling was in die apartheidsjare doeltreffend om gemeenskappe teen ’n onregverdige stelsel te mobiliseer.
Jennifer Lawrence trou in geheim
Die Oscar-bekroonde aktrise Jennifer Lawrence (29) en haar kunshandelaar-kêrel, Cooke Maroney (34), het die naweek afgehak, berig People.
Dano uit waakeenheid ná nekbesering op rugbyveld
Deur Cara-Lee Dorfling 08 Julie 2019 22:04
Ná sewe weke in die waakeenheid het die matrikulant van die Hoërskool Brandwag in Uitenhage wat sy nek op ’n rugbyproewe beseer het, vir die eerste keer weer sonlig gesien.
Dano Swart (18)
Dano Swart (18) het op 7 Mei op die provinsiale rugbyproewe in Port Elizabeth laas die son gesien. Hy het op dié dag ná ’n duikslag van sy teenstander op die rugbyveld bly lê en is na ’n hospitaal gehaas. Hy was 52 dae lank in die waakeenheid voordat hy verlede week na die hoësorgeenheid oorgeplaas is en weer die son kon sien skyn.
“Dit het hom emosioneel so goed gedoen. Dit is ’n heel ander omgewing. Hy is ook nie meer van die asemhalingsmasjien afhanklik nie,” het Sanet Swart, Dano se ma, Maandagmiddag gesê.
Verdere goeie nuus vir die gesin is dat samesprekings vir sy rehabilitasie by die Aurora-hospitaal begin het. Planne dat hy hom reeds vandeesweek by dié hospitaal sou aanmeld, is in die wiele gery toe een van Dano se longe weer probleme gegee het. Ná verdere ondersoek was die dokter egter tevrede dat hy gereed is om met die volgende stap op sy herstelpad te begin.
Hy het steeds geen gevoel in sy onderlyf nie, maar Swart is hoopvol dit sal mettertyd by Aurora verander. Dano behoort hom teen volgende week reeds vir dié intense rehabilitasie aan te meld.
* Die fondsbesonderhede is:
Dano Swart Ondersteuningsfonds NPC201925640508.
“Hy (Dano) was ’n bietjie teleurgesteld dat hy nie nou al daar kan wees nie, maar hy sien baie daarna uit om binnekort daarheen te gaan.”
Swart sê hoewel haar seun enkele sessies arbeids-, fisio- en spraakterapie in die hospitaal ontvang, is die toerusting en geriewe by Aurora veel beter vir sy rehabilitasie ingerig.
“Dano werk reeds nou al hard, hy is smiddae skoon uitgeput. Ons besef dit is ’n baie moeilike tydperk wat nog voorlê, maar hy is positief.”
Afhangend van sy vordering, sal Dano minstens 16 weke by die rehabilitasiehospitaal deurbring.
Swart sê die familie kry steeds baie ondersteuning vanuit die gemeenskap met talle mense wat ’n bydrae wil maak.
“Ons is baie dankbaar vir elkeen wat aanhou bid, want sonder gebede en die Here se hand sou ons dit nie kon doen nie. Die gemeenskap se liefde, hulp en omgee is regtig oorweldigend,” sê sy.
“My broer, Samuel, het ook ’n fonds vir Dano gestig. Dit is nie net vir nou nie, maar vir later wanneer hy iets in die toekoms benodig.
Meer oor: Hoërskool Brandwag | Dano Swart | Uitenhage | Nekbesering | Rugbyspeler
Gesin van beseerde rugbyspeler kry baie ondersteuning
Seun herstel ná ernstige besering by rugbyproewe
Gays: NG Kerk hou ‘valse eenheid voor’, sê Moreletapark
Oud-Bok sake-man wat nie enkele dag ‘werk’